# Juventus F.C.

| **Juventus F.C.** |
| --- |
| *Juventus Football Club S.p.A.* |
|  |
|  |
|  |
| Boje
 |           |
| **Općenito** |
| Mjesto
 |  Torino, Italija
 |
| Liga | Serie A
 |
| Osnivanje | 1. studenog 1897.
 |
| Stadion
 | Juventus Stadium (41.254 gledatelja) |
| **Ličnosti** |
| Predsjednik
 |  Andrea Agnelli
 |
| Trener
 |  Andrea Pirlo
 |
| Kapetan
 |  Giorgio Chiellini
 |
| Najviše nastupa |  Alessandro Del Piero (705) |
| Najviše golova |  Alessandro Del Piero (290)
 |
| **Natjecanja** |
|

|  |  |
| --- | --- |
| **Serie A** | 36 naslov
 |
| **Serie B** | 1 naslov
 |
| **Coppa Italia** | 13 naslova
 |
| **Supercoppa Italiana** | 8 naslova
 |
| **UEFA Liga prvaka** | 2 naslova
 |
| **Europska liga** | 3 naslova (kao Kup UEFA) |
| **Intertoto kup** | 1 naslov
 |
| **Kup pobjednika kupova** | 1 naslov
 |
| **UEFA Superkup** | 2 naslova
 |
| **Interkontinentalni kup** | 2 naslova
 |

 |
| **Dresovi** |
|

|  |  |  |
| --- | --- | --- |
|

**Domaći** |

**Gostujući** |

**Treći** |

 |
| uredi  |

**Juventus Football Club S.p.A** (latinski *iuventus* – mlad, mladost), najčešće samo **Juventus** ili **Juve**, je italijanski fudbalski klub iz Torina. Osim jedne sezone, sve u svojoj historiji je proveo u najjačem razredu italijanskog fudbala i tako sada igra u Seriji A.

Juventus je najuspješniji klub u historiji nogometa u Italiji. Službeno, osvojio je 58 trofej i od toga 43 u svojoj državi, što je 2. rekord, te 11 u svim evropskim takmičenjima. Rekorderi su po broju izgubljenih finala Kupa šampiona i Lige prvaka zajedno sa Benficom (5) (rekorderi odkada se Liga prvaka igra u ovom formatu sa četiri izgubljena finala). Stara dama je treći najuspješniji klub u Evropi a šesti u svijetu sa najviše priznatih međunarodnih titula od strane federacija svih šest kontinenata i same FIFA-e.

Klub je prvi tim iz Italije i uopšte cijele Južne Evrope koji je osvojio Kup UEFA i to 1985. godine. Juventus je jedini tim na svijetu koji je osvojio sva službena međunarodna klupska takmičenja te jedini koji je uspio biti prvak u sva tri UEFA-ina glavna takmičenja. Nijedan drugi klub nije imao četiri godine zaredom svoje igrače kao dobitnike Zlatne lopte.

U Italiji je klub sa daleko najviše navijača jer za njega navija više od polovine svih navijača u toj državi (12 miliona) dok je širom Starog Kontinenta smješteno oko njih 43 miliona. Širom svijeta (naročito na Dalekom Istoku) ukupno ima oko 170 miliona **Bianconera**. Klub je osnivač i Evropske Asocijacije Klubova te je član grupe G-14, koja okuplja najelitnije svjetske timove.

Klub je u vlasništvu porodice Agnelli još od 20-tih godina 20.stoljeća. Formalno vlasnik Juventusa je njihova kompanija, Exor.

## Historija

Orginalna postava Juventusa iz 1898.
Klub je osnovan 1. novembra 1897. godine od strane grupe mladića u školi za književnost *Massimimo D'Azeglio Lyceum* u Torinu. Prvobitno je nosio naziv **Sportski klub Juventus**, ali je dvije godine kasnije promijenjen u **Juventus Football Club** (**Fudbalski klub Juventus**). 1900. godine se pridružio tadašnjem italijanskom nogometnom šampionatu. 1905. godine osvojen je prvi Scudetto a iste godine klub mjenja boje u današnje crno-bijele kao i njegov sportski automobil.

Naredne godine dolazi do razdora unutar ekipe i stvaranja današnjeg Torina te tako i velikog rivalstva. Juventus je bio jako pogođen ovim te tako naredni trofej dolazi tek 1926. godine nakon što ranije klub preuzima tadašnji vlasnik FIAT-a, Edoardo Agnelli. Od 1930. do 1935. godine klub osvaja pet uzastopnih titula. U isto vrijeme prelazi se na Stadio Comunale. Glavni igrači reprezentacije Italije u osvajanju Svjetskog prvenstva 1934. godine su došli upravo iz te generacije. Međutim, rana smrt Edoarda Agnellia dovodi do kraja zlatne ere i tako do II svjetskog rata ne uspijevaju povratiti dominaciju.

Edoardo Agnelli, predsjednik Juventusa od 1923 do 1935
U periodu od 1943. do 1945. Juventus je morao izbaciti iz imena **Football Club** zbog projekta *italijaniziranja* tadašnjeg fašističkog režima u zemlji pa je tako klub je nosio ime **Juventus Cisitalia**. *Cisitalia* je bila kompanija tadašnjeg predsjednika Petra Dusia sa sjedištem u Torinu (u to vrijeme jedan od brendova FIAT-a).

Pod novim predsjednikom Giovanni Agnellijem dodaju se još dva Scudetta (sezone 1949/50 i 1951/52). 1958. godine Omar Sivori postaje prvi igrač u historiji kluba koji dobija nagradu za Evropskog fudbalera godine. U sezoni 1959/60 prvi put se osvaja dupla kruna, pobjednika Serie A i Kupa Italije. Dugogodišnji kapiten Giampiero Boniperti se povlači i ostavlja rekord od 178 golova postignutih u Serie A, koji će se tek oboriti za 49 godina.

U ovoj dekadi Serie A je osvojena još samo jednom u sezoni 1966/67. Međutim, već početkom 70-tih godina Juventus učvršćuje poziciju najtrofejnijeg italijanskog kluba. 13. jula 1971. na mjesto predsjednika dolazi Giampiero Boniperti i odmah osvaja prvo titulu. Sa igračima poput Čestmír Vycpáleka, Roberta Bettege, Franca Causia, Jose Altafinija i Gaetana Sciree liga se osvaja još pet puta do 1978. godine. Tih godina na trenersko mjesto dolazi Giovanni Trapattoni.

Još veći uspjesi dolaze pod njegovom trenerskom palicom. U sezonama 1980/81, 1981/82 i 1983/84 dodaju se još tri Scudetta na konto. Juventus poslije ove druge titule u nizu stavlja i drugu zlatnu zvijezdicu na dres. I danas je jedini klub u Italiji sa više od 20 titula. 1982. godine Paolo Rossi kao igrač Juventusa dobija nagradu za Evropskog igrača godine. Naredne tri godine: 1983, 1984 i 1985 Zlatnu loptu osvaja još jedan crno-bijeli; Michel Platini.

Platini je i Juventusu 1985. godine donio prvu titulu Lige prvaka, tadašnjeg Kupa šampiona pobjedom nad Liverpoolom (1-0). Ipak, ta utakmica će ostati zapamćena po velikoj tragediji kada je na Hayselu poginulo 39 navijača Juventusa.

Sa izuzetkom sezone 1985/86 i osvajanjem Serie A Juventus nije uspijevao doć do trofeja uslijed dominacije u domaćem i evropskom fudbalu Napolija i onda Intera i Milana. 1990. godine klub se seli na novoizgrađeni Delle Alpi.

Marcello Lippi, trener Juventusa od 1994. do 1999. i 2001. do 2004. godine
Pred sezonu 1994/95 u klub dolazi Marcello Lippi. Pod njegovim vodstvom Juventus ponovo osvaja titulu Serie A nakon devet sezona i gubi finale Kupa UEFA. Počinje razdoblje kada je Juventus bez premca bio najbolji klub u Evropi. Ekipa 1996. osvaja titulu prvaka Evrope pobjedom nad Ajaxom. Naredne dvije sezone u Ligi prvaka dolaze do finala ali u oba navrata gube od Borussie Dortmund i Real Madrida. U sezoni 1998/99 Manchester Unitedje bio bolji u polufinalu i prošao nakon nevjerovatnog dvomeča. Uz to je dodan i Evropski Superkup 1996. godine te iste godine, tadašnji Toyota Kup (poput današnjeg Interkontinentalnog kupa). U istom periodu Serie A je osvojena dva puta.

Nakon povratka Lippija na mjesto trenera, klub osvaja domaće prvenstvo dvije godine zaredom; 2002. i 2003. godine. 2003. godine Juventus je ponovo poražen u finalu Lige prvaka od AC Milana nakon izvođenja penala.

U ljeto 2004. kao novi trener je predstavljen Fabio Capello. U naredne dvije sezone donosi dva nova Scudetta. Međutim, oni se oduzimaju zbog skandala o namještanju utakmica. Juventus dobija najveću kaznu i biva izvačen u Serie B uz ostale dodatne kazne. Dolazi do odlaska skoro svih većih zvijezda.

Oni koji su ostali, poput Alessandra Del Piera, Pavela Nedveda, Gianluigi Buffona i David Trezegueta vode tim kroz Serie B. Klub se odmah vraća u prvu ligu uprkos oslabljenom igračkom kadru i negativnim bodovima.

Od 2007. počinje rekonstrukcija tima koja nije dala neki bitniji rezultat. Najbolji uspjeh tima od 2007. do 2010. godine je bilo drugo mjesto u sezoni 2008/09. U ljeto 2010. godine na predsjedničko mjesto sjeda ponovo jedan Agnelli, Andrea. Prvi potez mu je bio dovođenje na mjesto trenera Luigi Delnerija.

## Hronologija

|  Hronologija Juventus Football Club Juventus  |
| --- |
|

|  |  |  |  |  |
| --- | --- | --- | --- | --- |
|  |

|  |  |  |
| --- | --- | --- |
| * 1897 • 1. novembar, osnivanje **Sport Club Juventus**. Uniforme roze sa crnom kravatom i crnim pantalonama.
* 1898 • Ne sudjeluju u nacionalnom prvenstvu.
* 1899 • Promjenjeno ime kluba u **Foot-Ball Club Juventus**.
Ne sudjeluju u nacionalnom prvenstvu.
* 1900 • 3. po redu Italijansko federalno prvenstvo i prvo učešće Juventusa. Ne prolaze regionalnu grupu Piemont.

---

* 1901 • Polufinale Federalnog prvenstva.
* 1902 • Ispali u plej-ofu regionalne grupe Piemont.
* 1903 • Nova boja dresova je crno-bijela.
Finalisti Federalnog prvenstva.
* 1904 • Finalisti Federalnog prvenstva.
* 1905 •  **Šampioni Italije (1. titula)**.
* 1906 • Raspadanje kluba i formiranje Foot-Ball Club Torina.
2. u završnoj grupi prvenstva iza Milan Foot-Ball Cluba.
* 1907 • 2. mjesto u regionalnoj grupi Piemont.
* 1908 • **Osvajači Federalnog prvenstva FIF-a**.
2. mjesto u doigravanju ekipa iz regije Piemont
* 1909 • **Osvajači Federalnog prvenstva FIF-a (2. titula)**.
3. mjesto u eliminatornoj fazi regionalne grupe Piemont.
* 1909-10 • 3. mjesto na kraju prvenstva.

---

* 1910-11 • 9. mjesto u grupi regija Ligurija, Lombardija i Piemont.
* 1911-12 • 8. mjesto u grupi regija Ligurija, Lombardija i Piemont.
* 1912-13 • 6. mjesto u regionalnoj grupi Piemont. Za narednu sezonu prebačeni u grupu regije Lombardija.
* 1913-14 • 2. mjesto u regionalnoj grupi Lombardija; 4. u regionalnoj grupi sjevera Italije.
* 1914-15 • 2. mjesto u grupi B Nacionalog prvenstva cijele Italije (grupa središnji Piemont); 3. mjesto u grupi A polufinala prvenstva Italije.
* 1915-16 • 1. mjesto u regionalnoj grupi Piemont i 2. mjesto u završnoj grupi Federalnog kupa.
* 1916–1919 • Prestanak svih zvaničnih takmičenja uslijed Prvog svjetskog rata.
* 1919-20 • 1. mjesto u grupi A regije Piemont; 1. mjesto u grupi B polufinala prvenstva i 2. mjesto u završnoj grupi prvenstva Italije.

---

* 1920-21 • 4. mjesto u eliminatornoj grupi regije Piemont.
* 1921-22 • 6. mjesto u grupi A Prve divizije C.C.I.-
* 1922-23 • 5. mjesto u grupi B Prve divizije.
* 1923 • 23. juli. Ulazak porodice Agnelli u klub.
* 1923-24 • 5. mjesto u grupi A Prve divizije.
* 1924-25 • 3. mjesto u grupi B Prve divizije.
* 1925-26 •  **Šampioni Italije (2. titula)**.
* 1926-27 • 3. mjesto u završnoj grupi Nacionalne divizije.   Eleminisani u 4. krugu Kupa Italije.
* 1927-28 • 3. mjesto u završnoj grupi Nacionalne divizije.
* 1928-29 • 2. mjesto u grupi B Nacionalne divizije..
Četvrtina finala Mitropa cupa.
* 1929 • Osnivanje jedinstvenog prvenstva, Serie A.
* 1929-30 • 3. mjesto na kraju sezone.

---

* 1930-31 •  **Šampioni Italije (3. titula)**
Četvrtina finala Mitropa cupa.
* 1931-32 •  **Šampioni Italije (4. titula)**.
Polufinale Mitropa cupa..
* 1932-33 •  **Šampioni Italije (5. titula)**.
Polufinale Mitropa cupa.
* 1933-34 •  **Šampioni Italije (6. titula)**.
Polufinale Mitropa cupa.
* 1934-35 •  **Šampioni Italije (6. titula)**.
Polufinale Mitropa cupa.
* 1935-36 • 5. mjesto u Seriji A.
Četvrtina finala Kupa Italije.
* 1936 • *Italijanizacija* tadašnjeg fašističkog režima je uslovila da se iz imena kluba izbacio *Foot-Ball Club*.
* 1936-37 • 5. mjesto u Seriji A.
Osmina finala Kupa Italije.
* 1937-38 • 2. mjesto u Seriji A.  **Osvajači Kupa Italije (1. titula**.
Polufinale Mitropa cupa.
* 1938-39 • 8. mjesto u Seriji A.
Osmina finala Kupa Italije
* 1939-40 • 3. mjesto u Seriji A.
Polufinale Kupa Italije.

---

* 1940-41 • 5. mjesto u Seriji A.
Osmina finala Kupa Italije.
* 1941-42 • 6. mjesto u Seriji A.  **Osvajači Kupa Italije (2. titula)**.
* 1943 • Klubu se u imenu dodaje *Cisitalia*.
* 1942-43 • 3. mjesto u Seriji A.
Osmina finala Kupa Italije.
* 1943–1945 • Prestanak svih zvaničnih takmičenja uslijed Drugog svjetskog rata.
* 1944 • 2. mjesto u eliminatornoj grupi regija Piemont i Ligurija; 2. mjesto u polufinalnoj grupi regija Piemont, Ligurija i Lombardija tadašnjeg prvenstva Sjeverne Italije.
* 1945 • Klub vraća naziv **Juventus Football Club**.
* 1945-46 • 2. mjesto u završnoj grupi Nacionalnoj diviziji.
* 1946-47 • 2. mjesto u Seriji A.
* 1947-48 • 3. mjesto u Seriji A.
* 1948-49 • 4. mjesto u Seriji A.
* 1949-50 •  **Šampioni Italije (8. titula)**

---

* 1950-51 • 3.mjesto u Seriji A.
Finalisti Kopa Rija.
* 1951-52 •  **Šampioni Italije (9. titula)**.
3. mjesto na Latinskom Kupu 1952.
* 1952-53 • 2. mjesto u Seriji A.
* 1953-54 • 2. mjesto u Seriji A.
* 1954-55 • 7. mjesto u Seriji A.
 | * 1955-56 • 12. mjesto u Seriji A.
* 1956-57 • 9. mjesto u Seriji A.
* 1957-58 •   **Šampioni Italije (10. titula)**.
Polufinale Kupa Italije.
* 1958-59 • 3. mjesto u Seriji A.  **Osvajači Kupa Italije (3. titula)**.
Šesnaestina finala Kupa šampiona.
* 1959-60 •  **Šampioni Italije (11. titula)**.  **Osvajači Kupa Italije (4. titula)**.

---

* 1960-61 •  **Šampioni Italije (12. titula)**.
Polufinale Kupa Italije.
Šesnaestina finala Kupa šampiona.
* 1961-62 • 12. mjesto u Seriji A
Polufinale Kupa Italije.
Četvrtina finala Kupa šampiona.
* 1962-63 • 2. mjesto u Seriji A.
Četvrtina finala Kupa Italije.
* 1963-64 • 5. mjesto u Seriji A.
Polufinale Kupa Italije.
Četvrtina finala Kupa velesajamskih gradova.
* 1964-65 • 4. mjesto u Seriji A.  **Osvajači Kupa Italije (5. titula)**.
Finalisti Kupa velesajamskih gradova.
* 1965-66 • 5. mjesto u Seriji A.
Polufinale Kupa Italije.
Šesnaestina finala Kupa pobjednika kupova.
* 1966-67 •  **Šampioni Italije (13. titula)**.
Polufinale Kupa Italije.
Četvrtina finala Kupa velesajamskih gradova.
* 1967 • 27. juni Juventus Football Club postaje dioničko društvo.
* 1967-68 • 3. mjesto u Seriji A.
1. krug Kupa Italije.
Polufinale Kupa šampiona.
* 1968-69 • 5. mjesto u Seriji A.
Četvrtina finala Kupa Italije.
Šesnaestina finala Kupa velesajamskih gradova.
* 1969-70 • 3. mjesto u Seriji A.
	+ Četvrtina finala Kupa Italije.Šesnaestina finala Kupa velesajamskih gradova.

---

* 1970-71 • 4. mjesto u Seriji A.
Prvi krug Kupa Italije.
Finale Kupa velesajamskih gradova.
* 1971-72 •  **Šampioni Italije (14. titula)**.
Polufinalna grupa Kupa Italije
Četvrtina finala Kupa UEFA.
* 1972-73 •  **Šampioni Italije (15. titula)**.
Finale Kupa Italije.
Finale Kupa šampiona.
* 1973-74 • 2. mjesto u Seriji A.
Polufinalna grupa Kupa Italije.
Šesnaestina finala Kupa šampiona.
Poraz u finalu Interkontinentalnog kupa.
* 1974-75 •  **Šampioni Italije (16. titula)**.
Polufinalna grupa Kupa Italije.
Polufinale Kupa UEFA.
* 1975-76 • 2. mjesto u Seriji A.
Osmina finala Kupa šampiona.
* 1976-77 •  **Šampioni Italije (17. titula)**.  **Osvajači Kupa UEFA (1. titula)**.
Polufinalna grupa Kupa Italije.
* 1977-78 •  **Šampioni Italije (18. titula)**.
Polufinalna grupa Kupa Italije.
Polufinale Kupa šampiona.
* 1978-79 • 3. mjesto u Seriji A.  **Osvajači Kupa Italije (6. put)**.
Osmina finala Kupa šampiona.
* 1979-80 • 2. mjesto u Seriji A.
Polufinale Kupa Italije.
Polufinale Kupa pobjednika kupova.

---

* 1980-81 •  **Šampioni Italije (19. titula)**.
Polufinale Kupa Italije.
Osmina finala Kupa UEFA.
Finale *Tornea di Capodanno*.
* 1981-82 •    **Šampioni Italije (20. titula)**.
Osmina finala Kupa šampiona.
* 1982-83 • 2. mjesto u Seriji A.  **Osvajači Kupa Italije (7. titula)**.
Finale Kupa šampiona.
* 1983-84 •  **Šampioni Italije (21. titula)**.  **Osvajači Kupa pobjednika kupova (1. titula)**.
Osmina finala Kupa Italije.
* 1984-85 • 6. mjesto u Seriji A..  **Osvajači Superkupa Evrope (1. titula)Šampioni Evrope (1. titula)**.
* 1985-86 •  **Šampioni Italije (22. titula)Klupski šampioni svijeta (1. titula)**.
Osmina finala Kupa Italije.
Četvrtina finala Kupa šampiona.
* 1986-87 • 2. mjesto u Seriji A.
Četvrtina finala Kupa Italije.
Osmina finala Kupa šampiona.
* 1987-88 • 6. mjesto u Seriji A..
Polufinale Kupa Italije.
Šesnaestina finala Kupa UEFA.
 | * 1988 • 12. juli. Juventus u Ženevi, Švicarska primio nagradu od UEFA-e za prvi tim koji je osvojio sva tri glavna kontinentalna takmičenja.
* 1988-89 • 4. mjesto u Seriji A.
2. krug Kupa Italije.
Četvrtina finala Kupa UEFA.
* 1989-90 • 4. mjesto u Seriji A.  **Osvajači Kupa Italije (8. titula)Osvajači Kupa UEFA (2. titula)**.

---

* 1990-91 • 7. mjesto u Seriji A.
Četvrtina finala Kupa Italije.
Polufinale Kupa pobjednika kupova.
Poraz u Superkupu Italije.
* 1991-92 • 2. mjesto u Seriji A.
Finale Kupa Italije.
* 1992-93 • 4. mjesto u Seriji A.  **Osvajači Kupa UEFA (3. titula)**.
Polufinale Kupa Italije.
* 1993-94 • 2. mjesto u Seriji A.
Šesnaestina finala Kupa Italije.
Četvrtina finala Kupa UEFA.
* 1994-95 •  **Šampioni Italije (23. titula)**.  **Osvajači Kupa Italije (9. titula)**.
Finale Kupa UEFA.
* 1995-96 • 2. mjesto u Seriji A.  **Šampioni Evrope (2. titula)**.  **Osvajači Superkupa Italije (1. titula)**.
Osmina finala Kupa Italije.
* 1996-97 •  **Šampioni Italije (24. titula)**.  **Osvajači Superkupa Evrope (2. titula)**.  **Klupski šampioni svijeta (2. titula)**.
Četvrtina finala Kupa Italije.
Finale Lige prvaka.
* 1997 • 1. novembar, stoljeće od osnivanja **Juventus Football Club**.
* 1997-98 •  **Šampioni Italije (25. titula)**.  **Osvajači Superkupa Italije (2. titula)**.
Polufinale Kupa Italije.
Finale Lige prvaka
* 1998-99 • 7. mjesto u Seriji A..
Četvrtina finala Kupa Italije.
Polufinale Lige prvaka.
Poraz u Superkupu Italije.
* 1999-2000 • 2. mjesto u Seriji A.  **Osvajači Intertoto Kupa (1. titula)**.
Četvrtina finala Kupa Italije.
Osmina finala Kupa UEFA.
* 2000 • 23. decembar FIFA Juventus stavila na 7. mjesto (prvo od italijanskih klubova) na listi najuspješnijih klubova 20. stoljeća.

---

* 2000-01 • 2. mjesto u Seriji A.
Osmina finala Kupa Italije.
Prva faza Lige prvaka.
* 2001 • 3. decembar. Akcije *Juventus Football Club S.p.A.* dostupne na Italijanskoj berzi.
* 2001-02 •  **Šampioni Italije (26. titula)**.
Finale Kupa Italije.
Druga faza Lige prvaka.
* 2002-03 •  **Šampioni Italije (27. titula)**.  **Osvajači Superkupa Italije (3. titula)**.
Četvrtina finala Kupa Italije.
Finale Lige prvaka.
* 2003-04 • 3. mjesto u Seriji A.  **Osvajači Superkupa Italije (4. titula)**.
Finale Kupa Italije.
Osmina finala Lige prvaka.
* 2004-05 • 1. mjesto u Seriji A. (titula oduzeta).
Osmina finala Kupa Italije.
Četvrtina finala Lige prvaka.
* 2005-06 • 1. mjesto u Seriji A. **Ispadanje u Seriju B**..
Četvrtina finala Kupa Italije.
Četvrtina finala Lige prvaka.
Poraz u Superkupu Italije.
* 2006-07 • 1. mjesto u Seriji B **Ulazak u Seriju A**.
Šesnaestina finala Kupa Italije.
* 2007-08 • 3. mjesto u Seriji A.
Četvrtina finala Kupa Italije.
* 2008-09 • 2. mjesto u Seriji A.
Polufinale Kupa Italije.
Osmina finala Lige prvaka.
* 2009 • 10. septembar Juventus se našao na drugom mjestu (najbolje plasiran od italijanskih klubova) na listi najboljih europskih klubova u 20. stoljeću prema istraživanju IFFHS-a.
* 2009-10 • 7. mjesto u Seriji A.
Četvrtina finala Kupa Italije.
Prva faza Lige prvaka.
Osmina finala Evropske lige.
* 2010-11 • 7. mjesto u Seriji A.
Četvrtina finala Kupa Italije.
Prva faza Evropske lige.
* 2011-12 •     **Šampioni Italije (30. titula)**
Finale Kupa Italije.
 |

 |

 |

## Boje dresova, grbovi i nadimci

Juventusov grb do 2004. godineJuventusov grb od 2004. do 2017. godine
Juventus u današnjim crno-bijelim dresovima i bijelom ili crnom šorcu igra od 1903. godine. Originalno, prvi dresovi su bili rozi sa crnom kragnom ali samo zbog pogrešne isporuke. Otac od jednog od tadašnjih igrača je bio zadužen za pranje ali je boja toliko izblijedila do 1903. godine da su se morali pronaći novi dresovi.

Tada je John Savage, engleski internacionalac, za svoju tadašnje ekipu ugovorio isporuku iz njegove domovine. Njegov prijatelj je živio u Notthingamu, i iz razloga što je bio pristalica Notts Countya nazad u Italiju isporučio crno-bijele dresove kakve je tradicionalno nosio Notts County. Od tada Juventus nosi iste boje s tim da su one kluba iz Torina nešto izraženije.

**Službeni grb** Fudbalskog Kluba Juventusa je imao nekoliko dizajnerskih korekcija od 20-tih godina prošlog stoljeća. Zadnja je urađena pred sezonu 2004/05. Sada je grb ovalnog oblika podijeljen u 5 dijelova. Unutar se nalazi tri crne šara i dvije bijele u kojima se nalaze naredni elementi; u gornjem dijelu napisano ime kluba na konkavnoj liniji zlatne boje koja predstavlja čast. U donjem dijelu je bijela silueta bika položenog na stari francuski štit; bik je simbol grada Torina.

Iznad crnog štita i siluete se nalazi kruna koja simbolizira Augusta Tourinorum, stari rimski grad koji je sada glavni grad regije Pijemont.

U prošlosti konveksna linija je bila plave boje (također simbol Torina). Ime kluba se nalazilo između te linije dole i druge konkavne linije iznad. Stari francuski grb i kruna su bile veće i žute boje. Tokom 80-tih godina u štitu se nalazio tadašnji emblem kluba, zebra u obliku crne siluete. Dvije zlatne zvijezdice koje predstavljaju osvojene titule Serie A su se nalazile u bijelim šarama iznad emblema Juventusa i konkavne i konveksne linije.

Tokom postojanja klub je dobio mnogo nadimaka. *la Vecchia Signora* (Stara dama) je najbolji primjer. *Stara* je dosjetka na samo značenje imena kluba što na latinskom jeziku znači *mlad* . To je nastalo sredinom 30-tih godina i odnosilo se na broj godina tadašnjih najboljih igrača Juventusa. Dio *dama* je nastao prije 30-tih godina zbog načina kako su navijači bodrili svoj tim tada. Još jedan od nadimaka je *la Fidanzata d'Italia* (italijanska djevojka) zbog velikog broja navijača iz južne Italije (naročito iz Napulja i Palerma) koji su dolazili u Torino raditi za Fiat tokom 30-tih godina 20. stoljeća. Ostali upotrebljivaniji su *i bianconeri* (crno-bijeli), *le zebre* (zebre) zbog boje dresova te *i gobbi' (grbavi), zato što* stare dame *kriva leđa.*

## Stadioni

U prve dvije godine postojanja, Juventus je igrao na *Parco del Valentinu* i *Parco Cittadelli*. Poslije toga sve do 1908. mečevi su se odigravali na *Piazza d'Armi Stadionu* osim 1905. (godine osvajanja prvog Scudetta) i 1906. godine kada je tim igrao na *Corso Re Umbertu*.

Kasnije od 1909. do 1922. mjesto okršaja je bio *Corso Sebastopoli Camp* dok je u narednih 11 godina to bio *Corso Marsiglia Camp*. Na kraju 1933. presljeno je na *Stadio Benito Mussolini* (kasnije *Stadio Olimpico*) sagrađen za Mundijal 1934. godine u Italiji. U narednih 45 godina na njemu je odigrano 890 ligaških mečeva sve do 1990. godine. Onda je dobiven novi stdion, također sagrađen za potrebe Mundijala ali ovaj put onog 1990. godine, *Delle Alpi*.

Tu su sve domaće mečeve igrali od sezone 1990/91. pa do 2005/06. U augustu 2006. preselili su na Stadio Olimpico, renoviran za potrebe Zimskih Olimpijskih Igara u Torinu sa 27 500 sjedećih mjesta. U naredne tri godine planirano je proširenje kapaciteta za dodatnih 3 000.

Rekonstrukcija Delle Alpia je počela 2009. godine i trebala bi trajati će do proljeća 2011. godine, kada će se testirati kroz nekoliko prijateljskih mečeva prije sezone 2011/2012. Imat će 40.000 sjedećih mjesta, raspoređenih tako da će sa svakog mjesta vidljivost biti odlična i tako će se potpuno prepustiti čarima fudbalske igre. Na današnjem Delle Alpiju se najbliže mjesto nalazilo 28 metara od travnjaka, a novom će to biti najudaljenija tačka. Devet metara će od najbliže tačke na tribinama biti udaljen teren. Cijena renoviranja će iznositi oko 105 miliona eura a u proljeće je kompanija *Sportfive* otkupila prava ime novog stadiona.

## Navijači

Juventus je daleko najpopularniji klub u Italiji sa 12 miliona navijača, što iznosi oko polovine italijankih fudbalskih fanova. Također je i među najpopularnijim klubovima na svijetu sa oko 170 miliona pristalica (43 miliona u Evropi, naročito u mediteranskim zemljama gdje je dosta italijanskih izbjeglica). Procjenjuje se da čak 100 miliona fanova živi na Dalekom Istoku.

Navijači Juventusa
Uprkos svemu ovome, prosjek gledatelja na utakmicama Juventusa je tek oko 22 000, dosta niže od ostalih renomiranih evropskih timova. Razlog tome je najmanje navijača živi baš u Torinu dok je ogromna potražnja za domaćim kartama po cijeloj Italiji. Velika garda navijača živi na Siciliji odakle preovladavaju putnici na gostujuće utakmice.

*Drughi*, kako se naziva navijačka grupa koja bodri Juventus nema određeno političko opredjeljenje poput većine ostalih grupa u Italiji gdje se one djele na desnicu i lijevicu. *Drughi* se smatraju najmnogobrojnijom grupom u državi i nemaju dobre odnose ni sa jednom drugom grupom iz Italije kao ni sa nijednom u svijetu sem sa pristalicama Legije iz Varšave te ADO Den Haaga.

## Rivalstva

Juventus ima dva velika rivala. Tradicionalno najveći je Torino F.C., gradski rival. Njihov međusobni duel se popularno naziva Derby della Mole (Torinski derbi). Netrpeljivost je još prisutna od 1906. godine nakon što se Torino F.C. odvojio od Juventusa. Drugi vječiti rival je Internazionale iz Milana, glavnog grada susjedne pokrajine Lombardije. Ovaj duel se naziva Derby d'Italia (derbi Italije) i do Calciopoli skandala to su bile jedine dvije ekipe koji su cijelu historiju provele u Serie A. Rivalstvo je najviše bilo izraženo krajem 90- tih te posebno nakon povratka Juventusa u prvu ligu.

Također mečevi sa Milanom, Romom i Fiorentinom se željno očekuju svake sezone.

## Ekipa

*Od 7. listopada 2020.*
Note: Zastave označavaju nacionalnost prema pravilima FIFA-e. Igrači mogu imati nacionalnost izvan FIFA pravila.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Br.
 |  | Pozicija
 | Igrač
 |
| --- | --- | --- | --- |
| 1
 |  | G
 | Wojciech Szczęsny |
| 3
 |  | O
 | Giorgio Chiellini *(kapetan)* |
| 4
 |  | O
 | Matthijs de Ligt |
| 5
 |  | S
 | Arthur |
| 6
 |  | S
 | Sami Khedira |
| 7
 |  | N
 | Cristiano Ronaldo |
| 8
 |  | S
 | Aaron Ramsey |
| 9
 |  | N
 | Álvaro Morata *(na posudbi iz Atlético Madrida)* |
| 10
 |  | N
 | Paulo Dybala |
| 12
 |  | O
 | Alex Sandro |
| 13
 |  | O
 | Danilo |

 |  |

| Br.
 |  | Pozicija
 | Igrač
 |
| --- | --- | --- | --- |
| 14
 |  | S
 | Weston McKennie *(na posudbi iz Schalkea 04)* |
| 16
 |  | O
 | Juan Cuadrado |
| 19
 |  | O
 | Leonardo Bonucci *(zamjenik kapetana)* |
| 22
 |  | S
 | Federico Chiesa *(na posudbi iz Fiorentine)* |
| 25
 |  | S
 | Adrien Rabiot |
| 28
 |  | O
 | Merih Demiral |
| 30
 |  | S
 | Rodrigo Bentancur |
| 31
 |  | G
 | Carlo Pinsoglio |
| 33
 |  | S
 | Federico Bernardeschi |
| 44
 |  | S
 | Dejan Kulusevski |
| 77
 |  | G
 | Gianluigi Buffon |

 |

## Poznati bivši igrači u Juventusu

* Dino Zoff
* Alessandro Del Piero
* Michel Platini
* Paolo Rossi
* Giampiero Boniperti
* Omar Sívori
* José Altafini
* Gaetano Scirea
* Felice Borel
* Ferenc Hirzer
* Silvio Piola
* Gianpiero Combi
* Zbigniew Boniek
* Čestmír Vycpálek
* Zinedine Zidane
* Roberto Bettega
* Massimo Bonini
* Claudio Gentile
* Liam Brady
* Giovanni Ferrari
* Marco Tardelli
* Angelo Peruzzi
* Antonio Cabrini
* Pavel Nedvěd
* Roberto Baggio
* Andrea Pirlo
* Carlos Tévez
* Christian Vieri
* Angelo Di Livio
* Antonio Conte
* Filippo Inzaghi
* Didier Deschamps
* Cesare Prandelli
* Luis del Sol
* Salvatore Schillaci
* Antonio Vojak
* Giuliano Sarti
* Oliviero Vojak
* Vladimir Jugović
* Gianluca Vialli
* Fabrizio Ravanelli
* Alen Bokšić
* Helmut Haller
* David Platt
* Moreno Torricelli
* Gianluca Pessotto
* Beniamino Vignola
* John Hansen
* Silvio Longobucco
* Gianluca Zambrotta
* Attilio Lombardo
* Ciro Ferrara
* Fabio Cannavaro
* Mark Iuliano
* Alessio Tacchinardi
* Paul Pogba
* Paolo Montero
* Jürgen Kohler
* Pietro Vierchowod
* David Trezeguet
* Zlatan Ibrahimović
* Edgar Davids
* Arturo Vidal
* Stefan Reuter
* Pietro Paolo Virdis
* Raimundo Orsi
* Aldo Serena
* Luigi Simoni
* Antonio Montico
* Raúl Conti
* Pietro Fanna
* Angelo Alessio
* Oreste Barale
* Dino da Costa
* Savino Bellini
* Kurt Hamrin
* Giorgio Stivanello
* Pietro Anastasi
* Néstor Combin
* Franco Causio
* Paulo Sousa
* Edwin van der Sar
* Lillian Thuram
* Michael Laudrup
* David Platt
* Salvatore Schillaci
* Gonzalo Higuaín
* Mauro Camoranesi
* Gianluca Zambrotta
* Alessandro Birindelli
* Pierluigi Casiraghi
* Marco Di Vaio
* Patrick Vieira
* Darko Kovačević
* Igor Tudor
* Andreas Möller
* Marcelo Salas
* Thierry Henry
* Fabio Grosso
* Émerson
* Júlio César
* Stephen Appiah
* Robert Jarni
* Sergio Brio
* Stefano Tacconi
* Luigi Cevenini
* Massimo Bonini
* Luciano Bodini
* Álvaro Morata
* Michele Padovano
* Eugenio Fascetti
* Salvatore Fresi
* Dimas Teixeira
* Michelangelo Rampulla
* Nicola Amoruso
* Sunday Oliseh
* Eljero Elia
* Zoran Mirković
* Daniel Fonseca
* Marcelo Zalayeta
* Enzo Maresca
* Aldo Serena
* Raffaele Palladino
* Miloš Krasić
* Jonathan Zebina
* Robert Kovač
* Leonardo Bonucci
* Alex Manninger
* Mirko Vučinić
* Nicola Legrottaglie
* Christian Abbiati
* Mohamed Sissoko
* Paolo Di Canio
* Hasan Salihamidžić
* Olof Mellberg
* Adrian Mutu
* Juan Pablo Sorín
* Miralem Pjanić
* Fabián O'Neill
* Domenico Criscito
* Matteo Brighi
* Giuseppe Sculli
* Frederik Sørensen
* John Savage
* Antonio Chimenti
* Dani Alves
* Rubén Olivera
* Nicklas Bendtner
* Cristiano Zanetti
* Amauri
* Nicolas Anelka
* Federico Balzaretti
* Sebastian Giovinco
* Lúcio
* Felipe Melo
* Diego
* Patrice Evra
* Kingsley Coman
* Douglas Costa
* Antonello Cuccureddu
* Alex Sandro
* Vincenzo Iaquinta
* Alessandro Matri
* Fabrizio Miccoli
* Luca Toni
* Christian Poulsen
* Tiago Mendes
* Fabio Pecchia
* Medhi Benatia
* Sergio Porrini
* Dario Knežević
* Olivier Kapo
* Blaise Matuidi
* Antonio Nocerino
* Antonio Candreva
* Domenico Berardi
* Emanuele Giaccherini
* Wojciech Szczęsny
* Jocelyn Blanchard
* Simone Perrotta
* Zdeněk Grygera
* Juán Esnáider
* Mattia De Sciglio
* Marco Borriello
* Frederik Sorensen
* Michele Pazienza
* Marco Marchionni
* Bernardo Corradi
* Ivan Ergić
* Fabio Quagliarella
* Pablo Osvaldo
* Simone Padoin
* Fernando Llorente
* Hernanes
* Mario Lemina
* Martín Cáceres
* Daniele Rugani
* Paolo de Ceglie
* Luigi Brunella
* Simone Zaza
* Albin Ekdal
* Zoran Ban
* Cristian Molinaro
* Valeri Bojinov
* Manuele Blasi
* Sergio Almirón
* Jorge Andrade
* Giuliano Giannichedda
* Jorge Andrés Martinez
* Jean-Alain Boumsong
* Mauricio Isla
* Marko Pjaca
* Rodrigo Bentancur
* Fabián Carini
* Jonathan Bachini
* Simone Pepe
* Marco Storari
* Angelo Ogbonna
* Marco Motta
* Kwadwo Asamoah
* Stefano Sturaro
* Federico Bernardeschi
* Cristian Zenoni
* Richmond Boakye
* Emanuele Belardi
* Marcelo Estigarribia
* Roberto Pereyra
* Luca Marrone
* Andrea Gasbarroni
* Tomás Rincón
* Massimiliano Vieri (Max Vieri)
* Neto
* Rubinho
* Federico Peluso
* Rolando Mandragora
* Federico Mattiello
* Moise Kean
* Emil Audero
* Reto Ziegler

## Predsjednici

Juventus je imao mnogo predsjednika kroz svoju dugu historiju od kojih su neki bili i vlasnici kluba. Kompletna lista od 1897. godine:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |

| Ime
 | Period
 |
| --- | --- |
| Eugenio Canfari
 | 1897–98
 |
| Enrico Canfari
 | 1898–01
 |
| Carlo Favale
 | 1901–02
 |
| Giacomo Parvopassu
 | 1903–04
 |
| Alfred Dick
 | 1905–06
 |
| Carlo Vittorio Varetti
 | 1907–10
 |
| Attilio Ubertalli
 | 1911–12
 |
| Giuseppe Hess
 | 1913–15
 |
| Gioacchino Armano Fernando Nizza Sandro Zambelli
 | 1915–18
 |
| Corrado Corradini
 | 1919–20
 |
| Gino Olivetti
 | 1920–23
 |
| Edoardo Agnelli
 | 1923–35
 |
| Giovanni Mazzonis
 | 1935–36
 |

 |  |

| Ime
 | Period
 |
| --- | --- |
| Emilio de la Forest de Divonne
 | 1936–41
 |
| Pietro Dusio
 | 1941–47
 |
| Giovanni Agnelli  | 1947–54
 |
| Enrico Craveri Nino Cravetto Marcello Giustiniani
 | 1954–55
 |
| Umberto Agnelli
 | 1955–62
 |
| Vittore Catella
 | 1962–71
 |
| Giampiero Boniperti  | 1971–90
 |
| Vittorio Caissotti di Chiusano
 | 1990–03
 |
| Franzo Grande Stevens  | 2003–06
 |
| Giovanni Cobolli Gigli
 | 2006–09
 |
| Jean-Claude Blanc
 | 2009–10
 |
| Andrea Agnelli
 | 2010–
 |

 |

## Menadžeri

Lista svih menadžera od 1923. godine kada je familija Agnelli preuzela klub pa do sada:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |

| Name
 | Nationality
 | Years
 |
| --- | --- | --- |
| Jenő Károly
 |  | 1923–1926
 |
| József Viola
 |  | 1926
 |
| József Viola
 |  | 1926–1928
 |
| George Aitken
 |  | 1928–1930
 |
| Carlo Carcano
 |  | 1930–1935
 |
| Carlo Bigatto Benedetto Gola
 |   | 1935
 |
| Virginio Rosetta
 |  | 1935–1939
 |
| Umberto Caligaris
 |  | 1939–1941
 |
| Federico Munerati
 |  | 1941
 |
| Giovanni Ferrari
 |  | 1941–1942
 |
| Luis Monti
 |  /  | 1942
 |
| Felice Borel
 |  | 1942–1946
 |
| Renato Cesarini
 |  | 1946–1948
 |
| William Chalmers
 |  | 1948–1949
 |
| Jesse Carver
 |  | 1949–1951
 |
| Luigi Bertolini
 |  | 1951
 |
| György Sárosi
 |  | 1951–1953
 |
| Aldo Olivieri
 |  | 1953–1955
 |
| Sandro Puppo
 |  | 1955–1957
 |
| Ljubiša Broćić
 |  | 1957–1959
 |
| Teobaldo Depetrini
 |  | 1959
 |
| Renato Cesarini
 |  | 1959–1961
 |
| Carlo Parola
 |  | 1961
 |
| Gunnar Gren Július Korostelev
 |   | 1961
 |

 |  |

| Ime
 | Nacionalnost
 | Period
 |
| --- | --- | --- |
| Carlo Parola
 |  | 1961–1962
 |
| Paulo Amaral
 |  | 1962–1964
 |
| Eraldo Monzeglio
 |  | 1964
 |
| Heriberto Herrera
 |  | 1964–1969
 |
| Luis Carniglia
 |  | 1969–1970
 |
| Ercole Rabitti
 |  | 1970
 |
| Armando Picchi
 |  | 1970–1971
 |
| Čestmír Vycpálek
 |  | 1971–1974
 |
| Carlo Parola
 |  | 1974–1976
 |
| Giovanni Trapattoni
 |  | 1976–1986
 |
| Rino Marchesi
 |  | 1986–1988
 |
| Dino Zoff
 |  | 1988–1990
 |
| Luigi Maifredi
 |  | 1990–1991
 |
| Giovanni Trapattoni
 |  | 1991–1994
 |
| Marcello Lippi
 |  | 1994–1999
 |
| Carlo Ancelotti
 |  | 1999–2001
 |
| Marcello Lippi
 |  | 2001–2004
 |
| Fabio Capello
 |  | 2004–2006
 |
| Didier Deschamps
 |  | 2006–2007
 |
| Giancarlo Corradini
 |  | 2007
 |
| Claudio Ranieri
 |  | 2007–2009
 |
| Ciro Ferrara
 |  | 2009–2010
 |
| Alberto Zaccheroni
 |  | 2010
 |
| Luigi Delneri
 |  | 2010–2011
 |
| Antonio Conte
 |  | 2011–2014
 |
| Massimiliano Allegri
 |  | 2014–
 |

 |

## Kurioziteti

Michel Platini u dresu *Stare dame*
Juventus je najuspješniji italijanski klub u 20. stoljeću i najuspješniji klub u historiji nogometa u toj zemlji. Osvojio je 32 puta nacionalni šampionat što je daleko najviše i drži rekord u broju uzastopnih Scudetta (pet, između 1930/31 do 1934/35). Također drže rekord po broju osvojenih titula Kupa Italije zajedno sa Romom (devet).

Imaju 58 službenih titula; 47 u Italijii 11 internacionalnih, što ga čini trećim klubom po uspješnosti u europskim takmičenjima (poslije Real Madrida i Milana). Na globalnom nivou, Juventus je šesti po uspješnosti kada se saberu sve titule u šest kontinentalnih asocijacija koje objedinjuje FIFA. Osvojili su i tri puta Kup UEFA čime djele taj rekord sa Liverpoolom i Internazionaleom.

Juventus je jedini tim u Italiji koji je zaslužio da nosi dvije zvijezdice na svom dresu (svaka jedna zvijezdica predstavlja 10 titula Serie A). Prvi put u nakon sezone 1957/58, a druga nakon sezone 1981/82. Također su prvi koji su stigli da dvaput osvoje duplu krunu (za nacionalni šampionat i nacionalni kup), u sezonama 1959/60 i 1994/95.

Jedini su klub koji je osvojio sva internacionalna takmičenja i prvi koji je osvojio tri glavna UEFA-ina takmičenja za šta je UEFA dodjelila specijalno prizanje Fudbalskom Klubu Juventusu.

Po FIFA-inoj listi najuspješnih klubova 20. stoljeća, Juventus je bio pozicioniran na 7. mjesto (najviše od italijanskih klubova). IFFHS je torinskom klubu dodjelio treće mjesto na listi najboljih svijetskih klubova u periodu od 1991-2009 poslije Barcelone i Manchester Uniteda.

Drže rekord po broju uzastopno dobijenih nagrada za najboljeg igrača Europe (četiri) koje su osvojili Michel Platini i Paolo Rossi u periodu od 1982 do 1985. godine. Također, šest od ukupno devet igrača koji su osvojili Kup Šampiona (UEFA Liga prvaka), Kup pobjednika kupova i Kup UEFA (Europsku ligu) su došla iz Juventusa.

## Statistika i rekordi

Alessandro Del Piero je rekorder po broju nastupa u svim takmičenjima (6. aprila 2008. godine je srušio rekord Gaetana Sciree od 552 utakmice) kao i po broju nastupa u Seriji A (protiv Cagliarija 5. februara 2011. godine postavio novi rekord). Do tada rekorder je bio Giampiero Boniperti sa 444 nastupa.

10. januara 2006. godine Alessandro Del Piero je prestigao rekord Bonipertija, star 45 godina, od 182 gola u svim natjecanjima, a isto je to učinio i u okvirima Serie A 24. oktobra 2010. godine.

U sezoni 1933/34, Felice Placido je sa 31 golom u 34 utakmice postavio rekord kluba koji i danas traje kao igrač sa najviše golova u jednoj sezoni u Serie A. U svim takmičenjima rekorder je Ferenc Hirzer sa 35 golova u 26 nastupa (rekord za italijanski nogomet) i to još u sezoni 1925/26. Omar Enrique Sivori je sezone 1960/61 postavio rekord po broju postignutih golova u jednom meču, također italijanski rekord. Tada je postigao šest Internazionaleu.

Prva službena utakmica Juventusa u historiji je odigrana 1900. godine u okviru tadašnjeg italijanskog šampionata protiv Torinesea koji je pobjedio 1-0. Najveća pobjeda je ostvarena nad Centom 15-0 u sezoni 1926/27, u drugoj rundi Kupa Italije. Što se tiče Serie A najveće su ostvarili u sezoni 1928/29 rezultatom 11-0. Protivnici su bili Fiorentina i Fiumana. Najteži porazi u ligi su nanijeli Milan 1912. (1-8) i Torino 1913. godine (0-8).

*Stara dama* je italijanski rekorder po broju datih golova u jednoj sezoni; 106. U sezoni 1992/93 to su ostvarili u Serie A (59), Kupu Italije (16) i Kupu UEFA (31).

### Domaći trofeji

* **Seria A: 33**

1905; 1925-26; 1930-31; 1931-32; 1932-33; 1933-34; 1934-35; 1949-50; 1951-52; 1957-58
1959-60; 1960-61; 1966-67; 1971-72; 1972-73; 1974-75; 1976-77; 1977-78; 1980-81; 1981-82
1983-84; 1985-86; 1994-95; 1996-97; 1997-98; 2001-02; 2002-03; 2004-05; 2005-06; 2011-12; 2012-13; 2013-14; 2014-15
* **Kup Italije: 9**

1937-38; 1941-42; 1958-59; 1959-60; 1964-65; 1978-79; 1982-83; 1989-90; 1994-95
* **Superkup Italije: 4**

1995; 1997; 2002; 2003
* **Serie B: 1**

2006-07
### Internacionalni trofeji

* **Interkontinentalni kup: 2**

1985; 1996
* **Kup šampiona/Liga prvaka: 2**

1984-85; 1995-1996
* **Kup pobjednika kupova: 1**

1983-84
* **Kup UEFA: 3**

1976-77; 1989-90; 1992-93
* **Superkup Europe: 2**

1984; 1996
* **Intertoto kup: 1**

1999
## Doprinosi italijanskoj reprezentaciji

Generalno, gledajući kroz historiju, Juventus je tim koji je dao najviše igrača italijanskoj reprezentaciji te je jedini domaći tim koji je od drugog održanog svjetskog prvenstva u Italiji 1934. godine imao svoje igrače u svakoj selekciji. Posebno su se isticali igrači iz dvije zlatne ere kluba; iz *Quinquennio d'Oro* u periodu od 1931. do 1935. godine te ere *Ciclo Leggendario* od 1972. do 1986. godine.

## Međunarodna finala

Liga (Kup) prvaka

|  |  |  |  |
| --- | --- | --- | --- |
| 1972/73. | Juventus | 0-1 | **Ajax Amsterdam** |
| 1982/83. | Juventus | 0-1 | **Hamburger SV** |
| 1984/85. | **Juventus** | 1-0 | Liverpool
 |
| 1995/96. | **Juventus** | 1-1 (4-2 11-m) | Ajax Amsterdam
 |
| 1996/97. | Juventus | 1-3 | **Borussia Dortmund** |
| 1997/98. | Juventus | 0-1 | **Real Madrid** |
| 2002/03. | Juventus | 0-0 (2-3 11-m) | **Milan** |

Kup pobjednika kupova

|  |  |  |  |
| --- | --- | --- | --- |
| 1983/84. | **Juventus** | 2-1 | Porto
 |

Kup UEFA / Kup velesajamskih gradova

|  |  |  |  |
| --- | --- | --- | --- |
| 1965/66. | Juventus | 0-1 | **Ferencvaros Budimpešta** |
| 1970/71. | Juventus | 2-2, 1-1 | **Leeds United** |
| 1976/77. | **Juventus** | 1-0, 1-2 | Athletic Bilbao
 |
| 1989/90. | **Juventus** | 3-1, 0-0 | Fiorentina Firenza
 |
| 1992/93. | **Juventus** | 3-1, 3-0 | Borussia Dortmund
 |
| 1994/95. | Juventus | 0-1, 1-1 | **Parma** |

Evropski superkup

|  |  |  |  |
| --- | --- | --- | --- |
| 1984. | **Juventus** | 2-0 | Liverpool
 |
| 1996. | **Juventus** | 6-1, 3-1 | Paris Saint Germain
 |

Interkontinentalni kup

|  |  |  |  |
| --- | --- | --- | --- |
| 1973. | Juventus | 0-1 | **Independiente Avellaneda** |
| 1985. | **Juventus** | 2-2 (4-2 11-m) | Argentinos Juniors Buenos Aires
 |
| 1996. | **Juventus** | 1-0 | River Plate Buenos Aires
 |

## Proizvođači opreme i sponzori

| Period
 | Prizvođači opreme
 | Sponzori na dresu
 |
| --- | --- | --- |
| 1979 – 1989
 | Kappa
 | Ariston
 |
| 1989 – 1992
 | Upim
 |
| 1992 – 1995
 | Danone
 |
| 1995 – 1998
 | Sony / Sony Minidisc
 |
| 1998 – 1999
 | D+Libertà digitale / Tele+
 |
| 1999 – 2000
 | CanalSatellite / D+Libertà digitale / Sony
 |
| 2000 – 2001
 | Ciao Web / Lotto
 | Sportal.com / Tele+
 |
| 2001 – 2002
 | Lotto
 | FASTWEB / Tu Mobile
 |
| 2002 – 2003
 | FASTWEB / Tamoil
 |
| 2003 – 2004
 | Nike
 |
| 2004 – 2005
 | SKY Italia / Tamoil
 |
| 2005 – 2007
 | Tamoil
 |
| 2007 – 2010
 | New Holland FIAT Group
 |
| 2010 –
 | BetClic
 |

## Izvori

## Vanjske veze

* Službena stranica kluba
* Stara dama